tiktok-star-siya-kakkar-sucide-case-police-investigation-going-on-skd- News18 Assam\nকিয় নিজকে শেষ কৰি পেলালে টিকটক ষ্টাৰ ছিয়াই? কি ওলাল আৰক্ষীৰ তদন্তত?\nছিয়াৰ মৃত্যুৰ পিছতে আৰক্ষীয়ে বাসগৃৰ পৰা জব্দ কৰিছে ম'বাইল ফোন, উলিওৱা হৈছে কল ডিটেইলছ। মৃত্যুৰ পূৰ্বে কাৰ কাৰ সৈতে কথা পাতিছিল সেয়া অনুসন্ধান কৰিছে আৰক্ষীয়ে।\nNews18 Assam । News18 Assam । June 26, 2020, 3:00 PM IST\nকিয় জীৱনৰ চৰম সিদ্ধান্ত বাচি ল'লে দিল্লীৰ টকটক ষ্টাৰ ছিয়া কক্কৰে? এই ঘটনাক লৈ আৰক্ষীয়ে অব্যাহত ৰাখিছে তদন্ত। ছিয়াৰ আত্মীয়, চিনাকি লোক আৰু স্কুলৰ বন্ধুবৰ্গক সোধা-পোছা কৰি আছে আৰক্ষীয়ে। ছিয়া কক্কৰৰ মেনেজাৰকো সোধা-পোছা কৰিছে আৰক্ষীয়ে।\nজানিব পৰা মতে, কিছুদিনৰ ভিতৰতে ছিয়াই এটা ভিডিঅ' গীত শ্বুটিং কৰাৰ বাবে কোনো কোম্পানীৰ সৈতে কথা পাতিছিল। ইয়াকে লৈ উৎসাহী হৈ পৰিছিল ছিয়া। আৰক্ষী সূত্ৰৰ মতে, টিকটক ষ্টাৰ ছিয়াই পাই আহিছিল ভাবুকি। এই ভাবুকি কোনে দিছিল তাক লৈ অনুসন্ধান অব্যাহত ৰাখিছে আৰক্ষীয়ে। ছিয়াৰ মৃত্যু সন্দৰ্ভত আন দৃষ্টিকোণৰ পৰাও তদন্ত কৰিছে আৰক্ষীয়ে।\nছিয়াৰ মৃত্যুৰ পিছতে আৰক্ষীয়ে বাসগৃৰ পৰা জব্দ কৰিছে ম'বাইল ফোন, উলিওৱা হৈছে কল ডিটেইলছ। মৃত্যুৰ পূৰ্বে কাৰ কাৰ সৈতে কথা পাতিছিল সেয়া অনুসন্ধান কৰিছে আৰক্ষীয়ে। আৰক্ষীয়ে ছিয়াৰ কোঠাৰ পৰা ম'বাইল, লেপটপ আৰু কিছু নথি-পত্ৰ জব্দ কৰিছে।\nআৰক্ষীৰ সোধা-পোছাত ছিয়াৰ মেনেজাৰে জনাইছে যে বুধবাৰে দিনত ছিয়াই অন্তিমবাৰ নিজৰ ভিডিঅ' টিকটকত আপলোড কৰিছিল। ইয়াৰ লগতে এটা গানক লৈ চৰ্চা চলিছি, কিন্তু তাক লৈ কোনো ধৰণৰ চিন্তাত নাছিল ছিয়া।\nইফালে, পৰিয়ালেও ছিয়াই কোনো অশান্তিত থকাৰ কথা অস্বীকাৰ কৰিছে।\nছিয়াৰ মৃত্যুক লৈ পৰিয়ালৰ লোকে জনায় যে বুধবাৰে যেতিয়া ছিয়াক খাবলৈ মাতিছিল তেতিয়া কোঠাৰ দুৱাৰ ভিতৰৰ পৰা বন্ধ আছিল। কোনো সঁহাৰি নাপাই দুৱাৰ ভাঙি পৰিয়ালৰ লোকে প্ৰত্যক্ষ কৰে ছিয়াৰ মৃতদেহ। লগে লগে হাস্পতাললৈ লৈ যোৱা হয় যদিও চিকিৎসকে মৃত ঘোষণা কৰে।
